3)

Lõikele 3 lisatakse järgmine lõik: “Kui Tšehhi Vabariigis, Eestis, Küprosel, Lätis, Leedus, Ungaris, Maltal, Poolas, Sloveenias või Slovakkias (“uutes liikmesriikides”) tegutsevad ja oma tegutsemiskoha liikmesriigis taotluse esitanud isikud on esitanud taotluse, et saada ajutine litsents juustu eksportimiseks Ameerika Ühendriikidesse 2005. kvoodiaastal, kohaldatakse nende taotluste suhtes siiski järgmisi üleminekumeetmeid: a) esimese lõigu punktis a sätestatud varasemat eksporti ei eeldata taotlejatelt, kes esitavad koos oma taotlusega tõendavad dokumendid selle kohta, et nende tegevuskoht on vähemalt kolmel eelmisel aastal olnud uues liikmesriigis ja et nad on kõigi nende kolme aasta jooksul tegelenud juustu eksportimisega, välja arvatud juhul, kui ajutise litsentsi taotlus on esitatud: i) Tšehhi Vabariigis eesmärgiga eksportida juustu Ameerika Ühendriikidesse selliste ühtlustatud tariifitabeli 4. peatüki täiendavates märkustes 16, 17, 18, 20 ja 25 kirjeldatud kvootide alusel, mille jaoks on 2003. aastaks kehtestatud riigiti eristatud kvoodid; ii) Ungaris eesmärgiga eksportida juustu Ameerika Ühendriikidesse sellise ühtlustatud tariifitabeli 4. peatüki täiendavas märkuses 25 kirjeldatud kvoodi alusel, mille jaoks on 2003. aastaks kehtestatud riigiti eristatud kvoodid; iii) Poolas eesmärgiga eksportida juustu Ameerika Ühendriikidesse selliste ühtlustatud tariifitabeli 4. peatüki täiendavates märkustes 16 ja 21 kirjeldatud kvootide alusel, mille jaoks on 2003. aastaks kehtestatud riigiti eristatud kvoodid; iv) Slovakkias eesmärgiga eksportida juustu Ameerika Ühendriikidesse sellise ühtlustatud tariifitabeli 4. peatüki täiendavas märkuses 16 kirjeldatud kvoodi alusel, mille jaoks on 2003. aastaks kehtestatud riigiti eristatud kvoodid; b) esimese lõigu punkti b kohaldamisel võib taotleja lugeda 2005. aasta määratud eelistatud importija tütarettevõtjaks, kui: i) tema taotlus esitati — Tšehhi Vabariigis ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavates märkustes 16, 17, 18, 20 ja 25 kirjeldatud kvootide alusel või — Ungaris ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavas märkuses 25 kirjeldatud kvoodi alusel, — Poolas ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavates märkustes 16 ja 21 kirjeldatud kvootide alusel, — Slovakkias ajutise litsentsi saamiseks eesmärgiga eksportida juustu Ameerika Ühendriikidesse ühtlustatud tariifitabeli 4. peatüki täiendavas märkuses 16 kirjeldatud kvootide alusel; ii) taotleja esitab selle liikmesriigi pädevale asutusele, kus taotlus on esitatud, tõendavad dokumendid selle kohta, et ta on tegutsenud vähemalt kolm aastat uues liikmesriigis ning on eksportinud kõnealust juustu Ameerika Ühendriikidesse iga taotluse esitamisele eelnenud kolme kalendriaasta jooksul; iii) taotleja esitab selle liikmesriigi pädevale asutusele, kus taotlus on esitatud, kirjaliku kohustuse algatada menetlus tütarettevõtja asutamiseks Ameerika Ühendriikides; iv) taotleja esitab selle liikmesriigi pädevale asutusele, kus taotlus on esitatud, tõendid eelistatud importijatele suunatud ekspordi kohta 12 taotluse esitamisele eelnenud kuu jooksul.”